Public procurement notice: Contract Award Notice
Published: 2025-03-21
Buyer: Kalundborg Varmeforsyning A/S
Country: DK
Region: DK022
Contract type: Supplies
Procedure: Negotiated with prior call for competition
CPV classification: 09323000 | 09324000 | 38300000 | 38410000 | 38550000
Estimated value: 16000000 DKK
Submission deadline: 2026-03-31
Award criteria: quality, price

Technical requirements: Udbuddet gennemføres som et udbud med forhandling i henhold til forsyningsvirksomhedsdirektivet . Den valgte udbudsform betyder, at processen – i hovedtræk – indeholder følgende aktiviteter: 1. Alle virksomheder kan på baggrund af udbudsbekendtgørelsen ansøge om prækvalifikation ("åben runde"). 2. På baggrund af de modtagne prækvalifikationsansøgninger prækvalificerer Ordregiver fem virksomheder . 3. Prækvalificerede virksomheder kan afgive tilbud ("lukket runde"). 4. Efter tilbudsfristens udløb indleder Ordregiver forhandlinger. 5. Efter tilbudsfristens udløb og efter forhandlingsforløbet tildeler Ordregiver kontrakten til den tilbudsgiver, som har afgivet det tilbud, som afspejler bedste forhold mellem pris og kvalitet. Bemærk: Ordregiver er indstillet på at forhandle om alle dele af udbudsmaterialet, idet disse forhandlinger dog ikke kan føre til ændring(er) af hverken Mindstekrav, Konkurrenceparametre eller vilkår, som efter omstændighederne må betragtes som grundlæggende . På baggrund af forhandlingsmøderne vil Ordregiver vurdere, om tilbudsgiverne skal afgive endnu et tilbud, ligesom Ordregiver vil fastsætte en endelig frist herfor.
Kalundborg Varmeforsyning (herefter "Ordregiver") arbejder på at forny og optimere fjernvarmeforsyningen til gavn for eksisterende og kommende varmekunder. Ordregiver ønsker derfor at indkøbe en fleksibel måler- og datahjemtagningsinfrastruktur, som matcher Ordregivers ønske om en datahjemtagning til en række forskellige anvendelsesformål. Den udbudte kontrakt omfatter følgende hovedydelser: - Levering af nye varmemålere (ca. 5.000) i Implementeringsperioden - Installation af nye varmemålere (ca. 5.000) i Implementeringsperioden - Levering af datahjemtagningsinfrastruktur - Operationelt system til dekryptering og integration af data til Ordregivers systemer (hjemtagningssystem) - Levering af nye varmemålere (ca. 350) efter Implementeringsperiodens udløb Det primære formål med den udbudte kontrakt er at sikre udskiftning af Ordregivers eksisterende varmemålere med henblik på understøttelse af korrekt – og fjernaflæst – forbrugsafregning. Derudover skal datahjemtagning i medfør af den udbudte kontrakt opfylde Ordregivers ønske om løbende at udforske mulighederne for at anvende forbrugsdata til forskellige formål – til gavn for både forbrugerne og Ordregiver. Ordregiver forventer derfor med udbuddet at finde en samarbejdspartner, som både kan sikre en robust målerudskiftning i Implementeringsperioden, og som også kan være en aktiv samarbejdspartner for Ordregiver i forhold til dennes overvejelser om fremtidig dataanvendelse. Ordregiver har ikke specifikke ønsker til teknologi hvad angår datahjemtagningsinfrastrukturen, idet Ordregiver "blot" ønsker den datahjemtagningsinfrastruktur, som bedst muligt lever op til Ordregivers ønsker og krav. Det står derfor tilbudsgiver frit for at foreslå løsninger, der omfatter datahjemtagning baseret på fx WM-BUS, LoraWan, NB-IoT, LTE-M, GPRS/GSM (2-5) eller anden teknologi. Samtidig ønsker Ordregiver ikke på forhånd at låse valget mellem at eje eller leje datahjemtagningsinfrastrukturen, ligesom Ordregiver ikke på forhånd har taget stilling til, om varmemålerne skal være batteridrevne eller strømforsynede. Tilbudsgiverne skal derfor afgive tilbud på mindst én af nedenstående kombinationer, idet udbuddet gennemføres som et sideordnet udbud: - Kombination 1: Batteridrevne målere + driftsaftale på datahjemtagningsinfrastrukturen - Kombination 2: Strømforsynede målere + driftsaftale på datahjemtagningsinfrastrukturen - Kombination 3: Batteridrevne målere + salg af datahjemtagningsinfrastrukturen - Kombination 4: Strømforsynede målere + salg af datahjemtagningsinfrastrukturen Det står tilbudsgiver frit for at afgive tilbud på en, flere eller alle kombinationsmuligheder. Samtidig må en tilbudsgiver afgive flere tilbud på samme kombinationsløsning, fx hvis tilbudsgiver vurderer, at kombinationsløsningen kan opfyldes med forskellig teknologi. Ordregiver har overvejet mulighederne for at opdele den udbudte kontrakt, men har fravalgt dette, da en opdeling forventes at medføre en række uhensigtsmæssige tekniske og juridiske snitflader med deraf følgende økonomiske risici og transaktionsomkostninger. Den udbudte kontrakt udbydes uden en på forhånd fastsat slutdato, idet kontrakten ophører, når begge Parter har opfyldt de forpligtelser, som påhviler dem i medfør af Kontrakten. De oplyste start/slutdatoer afspejler henholdsvis den forventede dato for kontraktens indgåelse og tidspunktet for den ønskede afslutning af Implementeringsperiode.
I henhold til LBK nr. 593 af 2.6.2016 om lov om Klagenævnet for Udbud (med senere ændringer)gælder følgende klagefrister i relation til gennemførelse af udbud: Klage over ikke at være prækvalificeret skal være indgivet til Klagenævnet for Udbud inden 20 kalenderdage regnet fra dagen efter den dag, hvor ordregiveren har afsendt en underretning til de berørte ansøgere om, hvem der er blevet prækvalificeret, hvis underretningen har angivet en kort redegørelse for de relevante grunde for beslutningen, jf. lovens § 7, stk. 1. Klage over udbud eller beslutninger omfattet af udbudslovens afsnit II eller III eller forsyningsvirksomhedsdirektivet, som ikke er omfattet af stk. 1, skal være indgivet til Klagenævnet for Udbud inden 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. jf. lovens § 7, stk. 2. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstillperioden, jf. lovens § 6, stk. 4. I tilfælde, hvor klagen ikke er indgivet i standstillperioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. Samtidig med indgivelse af klage skal der indbetales et klagegebyr på 20 000 DKK til Klagenævnet for Udbud.


Winner: Kamstrup A/S
Award value: 16000000
Number of bids: 2